Medie: 16-tommer MacBook Pro lanceres i dag

Apple vil lancere sin nye MacBook Pro med 16-tommer skærm og forbedret tastatur allerede i dag, mener nyhedstjenesten Bloomberg at vide. De citerer kilder indenfor Apple. Rygterne om en MacBook Pro med 16-tommer skærm har cirkuleret i lang tid – og Apple har åbenbart tænkt sig at fjerne den nuværende 15-tommer model helt fra hylderne og udskifte den med 16-tommer i stedet. Noget, der sandsynligvis vil tiltale både gamere, softwareudviklere og personer der redigerer fotos og video.

Computeren skulle også have fået et helt nyt tastatur. Siden Apple for flere år siden introducerede sit såkaldte ”butterfly”-tastatur har mange brugere oplevet problemer med taster, der holdt op med at fungere. Et problem, som Apple har anerkendt og tilbyder udskiftning af tasturer uden beregning.

Ifølge Bloomberg vil 16-tommer modellen få samme pris som den nuværende 15-tommer model – altså med priser, der starter ved 21.499 kroner.

Den nye MacBook Pro bliver ikke den sidste computer, Apple udskiftet i år. I december vil firmaet sende den nye, redesignede udgave af Mac Pro på gaden, siger rygterne.

Medie: 16-tommer MacBook Pro lanceres i dag